stanford-oval/wikipedia huggingface dataset:
סטיב יאנג
סטטיסטיקה בולטת ב-NFL > עונה סדירה

יחס מסירות לטאצ'דאון מול חטיפות: 232 טאצ'דאונים לעומת 107 חטיפות
סך הכול יארדים במסירה: 33,124
סך הכל יארדים בריצה: 4,239
סך הכל טאצ'דאונים בריצה: 54
| עונה | קבוצה | משחקים | פתיחות | מסירה> Comp | מסירה> Att | מסירה> Pct | מסירה> Yds | מסירה> Y/A | מסירה> TD | מסירה> Int | מסירה> Rtg | ריצה> Att | ריצה> Yds | ריצה> Avg | ריצה> TD | סאק> Sack | סאק> Yds | השמטות> Fum | השמטות> Lost |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1985 | טמפה ביי באקנירס | 5 | 5 | 72 | 138 | 52.2 | 935 | 6.8 | 3 | 8 | 56.9 | 40 | 233 | 5.8 | 1 | 21 | 158 | 4 | 3 |
| 1986 | טמפה ביי באקנירס | 14 | 14 | 195 | 363 | 53.7 | 2,282 | 6.3 | 8 | 13 | 65.5 | 74 | 425 | 5.7 | 5 | 47 | 326 | 11 | 9 |
| 1987 | סן פרנסיסקו 49' | 8 | 3 | 37 | 69 | 53.6 | 570 | 8.3 | 10 | 0 | 120.8 | 26 | 190 | 7.3 | 1 | 3 | 25 | 0 | 0 |
| 1988 | סן פרנסיסקו 49' | 11 | 3 | 54 | 101 | 53.5 | 680 | 6.7 | 3 | 3 | 72.2 | 27 | 184 | 6.8 | 1 | 13 | 75 | 5 | 3 |
| 1989 | סן פרנסיסקו 49' | 10 | 3 | 64 | 92 | 69.6 | 1,001 | 10.9 | 8 | 3 | 120.8 | 38 | 126 | 3.3 | 2 | 12 | 84 | 2 | 1 |
| 1990 | סן פרנסיסקו 49' | 6 | 1 | 38 | 62 | 61.3 | 427 | 6.9 | 2 | 0 | 92.6 | 15 | 159 | 10.6 | 0 | 8 | 41 | 1 | 1 |
| 1991 | סן פרנסיסקו 49' | 11 | 10 | 180 | 279 | 64.5 | 2,517 | 9.0 | 17 | 8 | 101.8 | 66 | 415 | 6.3 | 4 | 13 | 79 | 3 | 2 |
| 1992 | סן פרנסיסקו 49' | 16 | 16 | 268 | 402 | 66.7 | 3,465 | 8.6 | 25 | 7 | 107.0 | 76 | 537 | 7.1 | 4 | 29 | 152 | 9 | 6 |
| 1993 | סן פרנסיסקו 49' | 16 | 16 | 314 | 462 | 68.0 | 4,023 | 8.7 | 29 | 16 | 101.5 | 69 | 407 | 5.9 | 2 | 31 | 160 | 8 | 6 |
| 1994 | סן פרנסיסקו 49' | 16 | 16 | 324 | 461 | 70.3 | 3,969 | 8.6 | 35 | 10 | 112.8 | 58 | 293 | 5.1 | 7 | 31 | 163 | 4 | 3 |
| 1995 | סן פרנסיסקו 49' | 11 | 11 | 299 | 447 | 66.9 | 3,200 | 7.2 | 20 | 11 | 92.3 | 50 | 250 | 5.0 | 3 | 25 | 115 | 3 | 3 |
| 1996 | סן פרנסיסקו 49' | 12 | 12 | 214 | 316 | 67.7 | 2,410 | 7.6 | 14 | 6 | 97.2 | 52 | 310 | 6.0 | 4 | 34 | 160 | 3 | 2 |
| 1997 | סן פרנסיסקו 49' | 15 | 15 | 241 | 356 | 67.7 | 3,029 | 8.5 | 19 | 6 | 104.7 | 50 | 199 | 4.0 | 3 | 35 | 220 | 4 | 2 |
| 1998 | סן פרנסיסקו 49' | 15 | 15 | 322 | 517 | 62.3 | 4,170 | 8.1 | 36 | 12 | 101.1 | 70 | 454 | 6.5 | 6 | 48 | 234 | 9 | 8 |
| 1999 | סן פרנסיסקו 49' | 3 | 3 | 45 | 84 | 53.6 | 446 | 5.3 | 3 | 4 | 60.9 | 11 | 57 | 5.2 | 0 | 8 | 63 | 2 | 2 |
|  | סה"כ | 169 | 143 | 2,667 | 4,149 | 64.3 | 33,124 | 8.0 | 232 | 107 | 96.8 | 722 | 4,239 | 5.9 | 43 | 358 | 2,055 | 68 | 49 |
מקרא טבלה:
Att - ניסיונות מסירה, Comp - מסירות מוצלחות, Pct - שיעור מסירות מוצלחות, Yds - כמות יארדים במסירה, Y/A - כמות יארדים לניסיון מסירה, TD - טאצ'דאונים במסירה, Int - מסירות שנחטפו, Rtg - קוורטרבק רייטינג (מדד יעילות), Avg - ממוצע יארדים לניסיון ריצה, Sack - סאק (הפלה על ידי ההגנה), Yds - כמות יארדים שאבדו כתוצאה מההפלות, Fum - השמטות כדור, Lost - השמטות שהובילו לאיבוד כדור.
סטטיסטיקה בולטת ב-NFL > פלייאוף

מאזן ניצחונות: 8 ניצחונות לעומת 6 הפסדים
יחס מסירות לטאצ'דאון מול חטיפות: 20 טאצ'דאונים לעומת 13 חטיפות
סך הכול יארדים במסירה: 3,326
הערות שוליים

↑  'Why I'm a Mormon': Steve Young, דטרויט ניוז, 10 בפברואר 2012
↑  סטיב יאנג באתר הקרן
| --- | --- |
בקרת זהויות :  ISNI: 0000 0000 3592 0908  LCCN: n95039717  VIAF: 46008782   WorldCat (עם VIAF): 46008782
ונסה פילו

| --- | --- |
אין תמונה חופשית
 לידה:  1980 (בת 44 בערך) 
 מדינה:  צרפת 
 פרופיל ב-IMDb
 
ונסה פילו (בצרפתית: Vanessa Filho; נולדה ב-1980) היא במאית ותסריטאית קולנוע צרפתייה.
ביוגרפיה

פילו נולדה לאב במאי מסחרי ואם מורה לספרות. היא הוקסמה מהקולנוע בגיל 13 כשצפתה בשלושת הצבעים: כחול (1993) של קשישטוף קישלובסקי .
קריירה

ב-2001 ביימה פילו את סרטה הראשון באורך בינוני, "Primitifs". מאוחר יותר היא ביימה כמה קליפים והשיקה קריירה מוזיקלית משלה כחלק מהצמד הנשי Smoking Smoking.
הופעת הבכורה שלה בבימוי של סרט באורך מלא היה בסרט "פני מלאך"(אנ'), בכיכובה של מריון קוטיאר. הסרט הוקרן בבכורה בפסטיבל קאן 2018. ב-2019 התארחה עם הסרט בסינמטק ירושלים.
סרטה העלילתי השני של פילו, "ההסכמה" (אנ'), המבוסס על רב המכר של ונסה ספרינגורה באותו שם, יצא ב-2023 והפך לשובר קופות בצרפת,   ופילו הייתה מועמדת לפרס סזאר לשנת 2024 לעיבוד הטוב ביותר.
ב-23 באוגוסט 2022, הוכרז שפילו תביים את הסרט "Trespassers", בכיכובן של ונסה פאראדי ונינה הוס.
פילמוגרפיה

| שנה | סרט | הערות |
| --- | --- | --- |
| 2001 | Primitifs | סרט באורך בינוני |
| 2007 | Be a Good Girl | סרט קצר |
| 2018 | פני מלאך |  |
| 2023 | הסכמה |  |
| TBA | Trespassers |  |
פרסים ומועמדויות

| שנה | פרס / פסטיבל | קטגוריה | סרט | תוצאה |
| --- | --- | --- | --- | --- |
| 2018 | פסטיבל הקולנוע בקאן | פרס Un Certain Regard | פני מלאך | מועמדות |
| 2018 | Camerimage (אנ') | הבכורה הטובה ביותר לבימוי | פני מלאך | מועמדות |
| 2024 | פרסי אגודת מבקרי הקולנוע של פריז | התסריט המעובד הטוב ביותר | הסכמה | בהמתנה |
| 2024 | פרס סזאר | העיבוד הטוב ביותר | הסכמה | בהמתנה |
הערות שוליים

↑  "Vanessa Filho". Unifrance. נבדק ב-25 בינואר 2024. {{cite web}}:  (עזרה)
↑  "Vanessa Filho". Cineuropa. נבדק ב-25 בינואר 2024. {{cite web}}:  (עזרה)
↑  "Marion Cotillard to Star in French Feature Debut 'Gueule d'Ange'". Variety. 28 בספטמבר 2017. {{cite web}}:  (עזרה)
↑  van Hoeij, Boyd (12 במאי 2018). "'Angel Face' ('Gueule d'ange'): Film Review | Cannes 2018". The Hollywood Reporter. {{cite web}}:  (עזרה)
↑  אורחת הסינמטק: ונסה פילו, באתר Jerusalem Cinematheque – Israel Film Archive
↑  Facebook, www.facebook.com
↑  Stojiljković, Marko (15 בנובמבר 2023). "Review: Consent". Cineuropa. {{cite web}}:  (עזרה)
↑  "AFM: 'Consent,' France's Buzzy Adaptation of Vanessa Springora's #MeToo Bestseller, Lures Major Distributors Around the World (EXCLUSIVE)". Variety. 4 בנובמבר 2023. {{cite web}}:  (עזרה)
↑  Leffler, Rebecca (17 בנובמבר 2023). "How TikTok helped reverse the box office fortunes for 'Consent' in France". Screen Daily. {{cite web}}:  (עזרה)
↑  "Cesar Awards Nominations: Thomas Cailley's 'The Animal Kingdom,' Justine Triet's Oscar-Nominated 'Anatomy of a Fall' Lead the Way". Variety. 24 בינואר 2024. {{cite web}}:  (עזרה)
↑  Tabbara, Mona (23 באוגוסט 2022). "Vanessa Paradis, Nina Hoss set to star in Vanessa Filho's 'Trespassers' (exclusive)". Screen Daily. {{cite web}}:  (עזרה)
| --- | --- |
בקרת זהויות :  BnF: cb14583053j (data)  NLK: KAC2020J2331  SUDOC: 231858906  VIAF: 7633847   WorldCat (עם VIAF): 7633847
פעולות היומיום

פעולות היומיום, הידועות גם בראשי תיבות ADL (באנגלית: Activities of Daily Living) הן פעולות המהוות בסיס לעצמאות גופנית של אדם ולחוסר תלות שלו בזולת. רבות מפעולות אלו נכללות בפעולות הטיפול העצמי.
איכות עשיית פעולות אלה משמשות להערכת מצבו התפקודי של אדם. הערכה זו היא כלי במודל הפסיכוסוציאלי של הרפואה, המועיל במיוחד להערכת התלות של הפרט בזולת, למשל עבור קשישים, חולי נפש, חולים במחלות כרוניות ואנשים הלוקים במוגבלות שכלית התפתחותית. הערכת פעולות היומיום כוללת מספר מרכיבים, אולם אין מדובר ברשימה סגורה ואחידה.
שימוש בטכנולוגיה מסייעת כגון מכשור סיוע לפעילויות היומיום עשוי לשפר באופן דרמטי את ביצוען של פעולות אלה. אולם, לא כל אדם מעוניין או מצליח להשתמש בציוד כזה.
הערכה בסיסית של פעולות היומיום

העוסקים במקצועות הבריאות ובמיוחד מרפאים בעיסוק, בוחנים היבטים רבים של פעולות היומיום. פעולות הן מהוות את הבסיס לעצמאות גופנית ולחוסר תלות בזולת. ביניהן:
ניידות
תקשורת
נשימה
הפרשות
אכילה ושתיה
רחצה וניקיון הגוף
השימוש בעזרים לראיה, לשמיעה, לאכילה ועוד
היכולת לווסת טמפרטורת גוף
עבודה ומשחק
מיניות
שינה
בנסיבות מסוימות (כגון בעת טיפול בקשישים) רופאים, אחיות, פיזיותרפיסטים ומרפאים בעיסוק מתמקדים בהערכת היכולת בתחומי ההלבשה, רחצה, אכילה, הפרשות, ניידות (בין כותלי הבית) וכן הצורך בהשגחה. קיימות שיטות שונות לכימות מספרי (מתן ניקוד) של רמת התפקוד בממדים השונים של פעולות היומיום. שיטות אלה מועילות לצורך קבלת החלטות באשר למתן עזרה לאלה שתלותם בזולת רבה והם נזקקים לסיוע מן הזולת. כך למשל, החלטות באשר להענקת גמלת סיעוד לקשישים בישראל, במסגרת ביטוח סיעוד על פי חוק הביטוח הלאומי מתקבלות על יסוד בדיקת פעולות היומיום של הקשיש על ידי אנשי מקצוע.
הערכה אינסטרומנטלית של פעולות היומיום

הערכה זו כוללת פעולות שאינן הכרחיות לתפקוד הבסיסי, אולם הם מועילות מאוד בקביעת מידת התלות בזולת. בין הפעולות: בישול, עריכת קניות, ניקיון הבית ויכולת שימוש בתחבורה. מרפאים בעיסוק מבצעים אף הערכה אינסטרומנטלית של פעולות היומיום. בהערכה אינסטרומנטלית של פעולות היומיום בוחנת 11 תחומי פעילות שאינם בהכרח נחוצים לפרט וניתן להעביר את ביצועם לאחרים. הפעולות הן:
השגחה וטיפול באחרים (כולל השגחה על מטפל)
טיפול בחיות מחמד
טיפול בילדים
שימוש באמצעי עזר לתקשורת
ניידות בקהילה
ניהול כלכלי
יכולת לפנות לעזרה רפואית וקבלת טיפול רפואי
הכנת ארוחות וניקיון
יכולת תפקוד במצבי חירום
עריכת קניות
הערכת פעולות היומיום לצורך ביטוח סיעוד בישראל

הזכאות לגמלת סיעוד על פי חוק הביטוח הלאומי בישראל נקבעת על פי הניקוד אותו צובר המבוטח ב"הערכת תלות" הנערכת לו. הערכת התלות מתבססת בעיקרה של הערכת פעולות היומיום כפי שהיא נבדקת על ידי אחות בריאות הציבור ומתבצעת בדרך כלל בביתו של המבוטח. הבדיקה כוללת את תיאור משק הבית של המבוטח, התרשמות כללית מהופעתו ומצב רוחו, תיאור הניקיון האישי של הנבדק וסביבתו, רשימת התרופות שהוא צורך ואופן נטילתן, תלונות הנבדק ובני משפחתו, סדר היממה של הנבדק, השירותים והעזרה העומדים לרשותו וניקוד תפקודו בפעולות היומיום.
פעולות היומיום הנבדקות לצורך הערכת התלות הן: ניידות, הלבשה, רחצה, אכילה ושתייה, הפרשות וכן הצורך בהשגחה בתוך הבית. בכל אחד ממדדים אלה יקבל הנבדק ניקוד בהתאם לדרגת תלותו בזולת, כך לדוגמה בפעולת רחצה, מבוטח המסוגל להתרחץ ללא עזרה יקבל ניקוד אפס, מי שזקוק לסיוע קל (למשל בוויסות המים, חפיפת ראש, סיבון הרגליים, וכדומה), או מי שזקוק לנוכחות בעת הרחצה בגלל חשש לנפילה, יקבל 0.5 נקודות. מי שמסוגל לרחוץ רק את ידיו ופניו, אך זקוק לעזרה ברחצה מלאה, יקבל נקודה אחת. מי שזקוק לעזרה מלאה בכל פעולות הרחצה, יקבל נקודה וחצי. ניקוד בשיטה דומה נעשה בכל שאר מדדי פעולות היומיום. לצורך זכאות לגמלת סיעוד צריך הנבדק לצבור מינימום של 2.5 נקודות במידה והוא מתגורר בגפו ו-4 נקודות במידה והוא גר עם בן זוג המסוגל לסייע לו.
ראו גם

ביטוח סיעוד
חיים אישיים
הערות שוליים

↑  פרמטרים לזכאות לגמלת סיעוד - הערכות תלות, באתר המוסד לביטוח לאומי – מינהל הגמלאות, אגף סיעוד, ‏1.4.2021
A Kind of Magic (שיר)

"A Kind of Magic" (בעברית: "סוג של קסם") הוא סינגל של להקת הרוק הבריטית קווין, מתוך האלבום A Kind of Magic. השיר נכתב על ידי מתופף הלהקה, רוג'ר טיילור, לסרט איש הנצח. הסינגל הגיע למקום הראשון בספרד וארגנטינה, למקום השלישי במצעד הסינגלים בבריטניה, לעשירייה הראשונה במספר מדינות אירופה ולמקום ה-42 בארצות הברית. השיר נכלל גם באלבומי האוסף של הלהקה, Greatest Hits II ו-Classic Queen.
הקלטה

רוג'ר טיילור כתב את השיר לסרט איש הנצח. בריאן מיי תיאר את הגרסה המקורית כ"סוחפת וכבדה למדי". עבור גרסת האלבום, פרדי מרקיורי יצר לחן בס חדש, הוסיף הפסקות אינסטרומנטליות ושינה את סדר השיר. מרקיורי ודייוויד ריצ'רדס הפיקו את גרסת האלבום.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 6 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 42 |  |
|  גרמניה | GfK – טופ 100 | 6 |  |
|  הולנד | מצעד 40 הסינגלים ההולנדיים | 4 |  |
|  הממלכה המאוחדת | מצעד הסינגלים הבריטי | 3 |  |
|  ניו זילנד | המצעד הניו זילנדי הרשמי | 23 |  |
|  צרפת | SNEP | 5 |  |
|  קנדה | קנדה הוט 100 | - |  |
|  קנדה | RPM | 64 |  |
A Mortal's Tear

| --- | --- |

 אלבום אולפן מאת אינפי סנואו
 יצא לאור:  28 ביוני 2015
 שפה:  אנגלית
 אורך:  51:58
 חברת תקליטים:  עצמאית
A Mortal's Tear (בעברית: "דמעה של בן תמותה") הוא אלבום הבכורה של זמרת המטאל הישראלית אינפי סנואו. הוא יצא לאור באופן עצמאי ב-28 ביוני 2015. כלולים בו 13 רצועות וביניהם פתיח אינסטרומנטלי. כולן נכתבו והולחנו על ידי סנואו, למעט "Goddess Machine" ו-"Sojourn at the Astrals", שהולחנו על ידי עומרי להב. באלבום השתתפו שני זמרים נוספים: יוחאי דוידוף ויותם אבני.
רשימת רצועות

| מס' | שם | משך |
| --- | --- | --- |
| 1. | Intro  | 1:34 |
| 2. | Mindfuck  | 4:39 |
| 3. | Vanishing  | 4:20 |
| 4. | The Flower Collector  | 3:12 |
| 5. | Back To The Ground  | 3:22 |
| 6. | Black Light  | 4:29 |
| 7. | Sojourn at the Astrals  | 3:52 |
| 8. | To Your Loneliness  | 5:04 |
| 9. | Greed  | 3:13 |
| 10. | Nightmares  | 4:00 |
| 11. | A Battle Lost  | 3:36 |
| 12. | Love Song  | 4:31 |
| 13. | Goddess Machine  | 6:06 |
הערות שוליים

↑  A Mortal's Tear, אתר Brutal Resonance
↑  A Mortal's Tear באתר Metal Temple
↑  "מחפשים את המעבר" – A Mortal's Tear, אתר shoutermusic
דייוויד ברואר (שופט)

דייוויד ג'וזאיה ברואר (באנגלית: David Josiah Brewer;‏ 20 ביוני 1837 –  27 במרץ 1910) היה משפטן אמריקאי, שכיהן כשופט בבית המשפט העליון של ארצות הברית במשך עשרים שנה.
ראשית חייו

דייוויד ברואר נולד למיסיונרים האמריקאים אמיליה פילד ברואר והכומר ג'וזאיה ברואר, שבעת לידתו ניהלו בית ספר עבור האוכלוסייה היוונית באיזמיר שבאימפריה העות'מאנית. באותה עת חי עם בני הזוג ברואר אחיה של אמיליה, סטיבן פילד, לימים עמיתו של דייוויד ברואר על כס השיפוט בבית המשפט העליון. ב-1838 שבו הוריו של ברואר לארצות הברית והתיישבו בקונטיקט. ברואר למד בקולג' באוניברסיטת וסליאן, שם הוא היה חבר ב"חברת שבעת המיסטיקנים" ולאחר מכן הוא למד בייל קולג', שם הוא היה חבר באחוות פי בטא קפא וסיים את לימודיו ב-1856. בעת לימודיו בייל, היה ברואר חבר לספסל הלימודים של צ'ונסי דפיו, לימים סנאטור מטעם מדינת ניו יורק, והנרי בראון, לימים גם הוא שופט בבית המשפט העליון לצדו של ברואר. הוא הושפע רבות מתאודור דווייט וולסי (אנ'), הנשיא העשירי של ייל. לאחר סיום לימודיו למד ברואר משפטים בקריאה עצמית במשך שנה במשרד עורכי הדין של דודו, דייוויד דאדלי פילד, ולאחר מכן המשיך ללמוד בבית הספר למשפטים באולבני, שם הוא סיים את לימודיו ב-1858.
קריירה משפטית

עם סיום לימודיו בבית הספר למשפטים, עבר ברואר לקנזס סיטי, מיזורי, ולאחר שניסה להקים שם משרד עורכי דין, הוא עבר לקולורדו, שם ניסה לשלוח את ידו בחיפוש זהב, אך ב-1859 הוא חזר בידיים ריקות ושב לליוונוורת' שבקנזס. ב-1861 הוא מונה כנציב בית המשפט הפדרלי שבעיר זו. ב-1862 הוא עזב את תפקידו זה כדי להתמנות כשופט בבית משפט השלום הפלילי שבעיר וב-1865 הוא מונה כשופט במחוז השיפוטי הראשון של קנזס. ב-1869 התמנה ברואר כתובע העירוני של ליוונוורת'. ב-1870 נבחר ברואר כשופט בבית המשפט העליון של קנזס, החל לכהן בתפקיד זה בינואר 1871 וכיהן בו במשך 14 שנים.
שופט פדרלי

ב-25 במרץ 1884 מונה ברואר על ידי הנשיא צ'סטר ארתור לבית המשפט הפדרלי בסבב השמיני, במושב שהתפנה בעקבות התפטרותו של ג'ורג' מקרארי. ב-31 במרץ אושר המינוי על ידי הסנאט של ארצות הברית.
שופט בבית המשפט העליון של ארצות הברית

ב-4 בדצמבר 1889, לאחר שצבר וותר של 28 שנים כשופט, מונה ברואר על ידי הנשיא בנג'מין הריסון כשופט בבית המשפט העליון של ארצות הברית במקומו של סטנלי מתיוס שנפטר. ב-18 בדצמבר אושר המינוי על ידי הסנאט וברואר הצטרף לצוות השופטים שעליו נמנה דודו סטיבן פילד ב-6 בינואר 1890, עת הושבע לתפקיד. הוא כיהן על כס השיפוט עשרים שנה, עד למותו ב-1910, והיה אחרון משופטי בית המשפט העליון המכהנים שמונו על ידי הנשיא הריסון. ההיסטוריון של בית המשפט העליון, הפרופסור לוקס פואו מאוניברסיטת טקסס באוסטין ציין: "ברואר היה אחד השופטים המשפיעים ביותר בבית המשפט באותה תקופה. הוא היה מגן נחוש של זכויות המיעוטים. באחד התיקים, הוא טען למען הגנות חזקות יותר בשוק העבודה לנשים, בעוד שבחוות דעת אחרות הוא טען בלהט למען זכויות המיעוטים הסינים והיפנים שבשולי החברה".
ברואר היה חבר פעיל בסגל השופטים של בית המשפט העליון, ולעיתים קרובות כתב חוות דעת משלימות וחוות דעת מיעוט. הוא היה, ברוב המקרים, שמרן מתון. הוא היה התורם העיקרי לדוקטרינת ה"הליך הראוי המהותי" (Substantive due process), באומרו שפעילויות מסוימות הם לחלוטין מחוץ לשליטת הממשלה. בתקופתו הוא צידד לעיתים קרובות עם דעת הרוב בבית המשפט כאשר זה פסל מגבלות על זכות הקניין.
ברואר פרש לעיתים קרובות באופן זמני מתפקידו בבית המשפט העליון כדי לשמש כנשיא הוועדה לסכסוך הגבול בין ונצואלה לבין גיאנה הבריטית, שהוקמה על ידי הקונגרס כדי לגשר במשבר ונצואלה של 1895 (אנ').
באפריל 1896, בשל מותה הפתאומי של בתו, עזב ברואר לביתו בליוונוורת' ביום בו הוצגו הטיעונים בפסק דין פלסי נגד פרגוסון בפני בית המשפט העליון, ולא השתתף בהחלטה בתיק, שהתקבלה ברוב של שבעה מול אחד. עם זאת, כשופט בתקופת השיקום בקנזס, הוא כתב את אחת מחוות הדעת השיפוטיות הראשונות שאישרו את זכויות האזרחים האפרו-אמריקאים להצביע בבחירות הכלליות, וכמפקח הכללי על בתי הספר בליוונוורת' הוא סייע להקים את בתי הספר הראשונים לשחורים במדינה.
ב-1904 שימש ברואר כנשיא "הקונגרס האוניברסלי של עורכי דין ומשפטנים" שהתקיים במסגרת היריד העולמי של סנט לואיס (אנ'). ב-1906 הוא היה אחד משלושים החברים המייסדים של "מועצת האיות המפושט" (Simplified Spelling Board), שנוסד על ידי אנדרו קרנגי כדי להפוך את השפה האנגלית לקלה יותר להבנה ולמידה באמצעות שינויים בה.
שופט בבית המשפט העליון של ארצות הברית > פסיקות בולטות

ברואר כתב את פסק הדין שהתקבל פה אחד על ידי בית המשפט בתיק "כנסיית השילוש הקדוש נגד ארצות הברית" (Church of the Holy Trinity v. United States) מ-1892, שנגע לסכסוך בנוגע ליחסי עובד מעביד בין כומר אנגליקני לבין הכנסייה.
ברואר כתב את פסק הדין שהתקבל פה אחד בפסק הדין "מולר נגד אורגון" (Muller v. Oregon) מ-1908 שתמך בהגבלה החוקית על שעות העבודה לנשים. הוא גם כתב את פסק הדין "בעניין דבס" (In re Debs), שבו אושרו צווי מניעה פדרליים לדיכוי שביתות. יחד עם השופט ג'ון מרשל הרלן הוא כתב חוות דעת מיעוט בפסק הדין "ג'יילס נגד האריס" (Giles v. Harris) מ-1903, פסק דין שקרא תיגר על "סעיף הסבא" בנוגע להליכי ההצבעה.
דייוויד בוראר נפטר בוושינגטון די. סי. ב-28 במרץ 1910 ונטמן בבית הקברות מאונט מונסי שבלנסינג, הסמוכה לליוונוורת'.
הערות שוליים

↑  "Supreme Court Justices Who Are Phi Beta Kappa Members". Phi Beta Kappa. Archived from the original on 2011-09-28.
↑  "David Josiah Brewer". Robinsonlibrary.com.
↑  "News & latest headlines from AOL". Aolnews.com. Archived from the original on 2012-10-05.
↑  Wayne Delavan, Political Philosophy of Supreme Court Justice David J. Brewer, Journal of the Arkansas Academy of Science, vol 18, 1964.
↑  "David Josiah Brewer - Further Readings - Court, Rights, United, and Kansas - JRank Articles". Law.jrank.org. 1910-03-28.
↑  "Plessy V. Ferguson - Findlaw". Caselaw.lp.findlaw.com.
| --- | --- |
בקרת זהויות :  NLI: 987007277904505171  PLWABN: 9810610223305606  BnF: cb12433788n (data)  GND: 119217686  ISNI: 0000 0001 0782 8757  LCCN: n85319058  NTA: 167581740  SNAC: w66t0tmz  SUDOC: 154975435  VIAF: 65464076   WorldCat (עם VIAF): 65464076
A Man and His Music

A Man and His Music הוא אלבום מאת הזמר האמריקני פרנק סינטרה, זהו אלבום האולפן ה-45 של סינטרה וה-18 היוצא בחברת ההקלטות רפרייז רקורדס. האלבום יצא בשנת 1965.
האלבום שיצא לאור בסביבות יום הולדתו ה-50 של סינטרה, נחשב לאחד הפרויקטים השאפתניים ביותר שלו עד אותו זמן. האלבום הכפול מכיל אוסף שירים שאותם הקליט בעבר לחברות ההקלטה הקודמות בהן עבד, קולומביה רקורדס וקפיטול רקורדס ולמרות כי יכול היה להשתמש בהקלטות אלה, העדיף סינטרה להקליט את רוב השירים מחדש. האלבום מאפשר מבט רטרוספקטיבי על הקריירה המוזיקלית של סינטרה.
האלבום זכה בפרס אלבום השנה בטקס פרסי הגראמי של שנת 1967.
משתתפים

פרנק סינטרה - קולות
קאונט בייסי - ותזמורתו
דון קוסטה - מארגן, מנצח
ארני פרימן
ניל הפטי
גורדון ג'קינס
בילי מיי
סיי אוליבר
נלסון רידל
רשימת שירים > צד א'

Put Your Dreams Away
All or Nothing at All
I'll Never Smile Again
There Are Such Things
I'll Be Seeing You
The One I Love
Polka Dots and Moonbeams
Night and Day
Oh! What It Seemed to Be
Soliloquy
Nancy
The House I Live In
From Here to Eternity
רשימת שירים > צד ב'

Come Fly with Me
(How Little It Matters) How Little We Know
Learnin' the Blues
In the Wee Small Hours of the Morning
Young at Heart
Witchcraft
All the Way
Love and Marriage
I've Got You Under My Skin
Ring-A-Ding Ding
The Second Time Around
The Summit
The Oldest Established
Luck Be a Lady
Call Me Irresponsible
Fly Me to the Moon
Softly, as I Leave You
My Kind of Town
The September of My Years
A Man Alone

A Man Alone הוא אלבום מאת הזמר האמריקני פרנק סינטרה. זהו אלבום האולפן ה-55 של סינטרה וה-28 היוצא בחברת ההקלטות רפרייז רקורדס. האלבום יצא ב-1969.
הפקה

לאחר שהצליח עם אלבום הפופ הקלאסי, My Way, הוציא סינטרה אלבום המוקדש כולו לשיריו של המשורר רוד מקואן (אנ') שהיה פופולרי מאוד בסוף שנות ה-60 לאחר שמכר יותר ממיליון עותקים מספריו. לאחר שנפגשו במסיבה, החליט סינטרה להוציא אלבום שלם המוקדש ליצירתו של המשורר. מקואן כתב מבחר של שירים חדשים ופואמות לאלבום. תרומתו של מקואן לליווי המוזיקלי של האלבום הייתה בעיקר בקביעת טון קולו של סינטרה, בשעה שדקלם את הפואמות.
האלבום הורכב משישה שירים של ממש ומחמישה קטעי פואמה אותן מקריא סינטרה בליווי מוזיקלי ובנוסף שיר נוסף שהיה חצי שיר וחצי פואמה והוא ללא ליווי מוזיקלי כלל. עם כל תשומת הלב שהוקדשה למילים בקטעי האלבום, הכוונה באלבום הייתה רצינית מאוד. אך הקומפוזיציה של מקון לקתה בחסר והחיבור בין מילות השירים והמוזיקה הייתה בחלקה חסרת בסיס. רק עבודה קשה של סינטרה מבחינת הקראת השירים ובעיקר של המארגן דון קוסטה, הצילה את האלבום מכישלון.[דרוש מקור: לפי מי?]
ב-1991 יצא האלבום בגרסת התקליטור.
משתתפים

פרנק סינטרה - קולות
דון קוסטה - מארגן, מנצח
רשימת שירים

| מס' | שם | משך |
| --- | --- | --- |
| 1. | A Man Alone  | 3:44 |
| 2. | Night  | 2:22 |
| 3. | I've Been to Town  | 3:11 |
| 4. | From Promise to Promise  | 1:28 |
| 5. | The Single Man  | 2:59 |
| 6. | The Beautiful Strangers  | 2:38 |
| 7. | Lonesome Cities  | 3:15 |
| 8. | Love's Been Good to Me  | 3:24 |
| 9. | Empty Is  | 2:42 |
| 10. | Out Beyond the Window  | 2:41 |
| 11. | Some Traveling Music  | 2:33 |
| 12. | A Man Alone (Reprise)  | 1:30 |
| משך כולל: | משך כולל: | 32:27 |
הערות שוליים

↑  A Man Alone: The Words & Music of McKuen - Frank Sinatra | Songs, Reviews, Credits | AllMusic (באנגלית), נבדק ב-2021-01-18
A Love Like Ours

A Love Like Ours (בעברית: אהבה כמו שלנו) הוא אלבומה ה-28 של הזמרת ברברה סטרייסנד אשר יצא ב-20 בספטמבר 1999 על ידי קולומביה רקורדס. האלבום נכנס למקום ה-6 בארצות הברית ובכך הפך לאלבום ה-23 של סטרייסנד לעשות זאת.
מבחינה לירית רוב שירי האלבום מושפעים מנישואיה לשחקן ג'יימס ברולין ובנוסף ביחד עם האלבום ישנו אוסף של תמונות שלה ושל ברולין.
הצלחה

האלבום לא הצליח להשיג את ההצלחה שהשיגו שני אלבומיה הקודמים כאשר מכר 145 אלף עותקים בלבד בשבוע הראשון ליציאתו אך בסופו של דבר הגיע למעמד פלטינה במדינה עם מכירות של 1.1 מיליון עותקים. סך הכול מכירות האלבום עומדות על קרוב ל-3 מיליון עותקים.
רשימת רצועות

| A Love Like Ours> מס' | A Love Like Ours> שם | A Love Like Ours> משך | A Love Like Ours>  | A Love Like Ours>  | A Love Like Ours>  | A Love Like Ours>  | A Love Like Ours>  | A Love Like Ours>  | A Love Like Ours>  |
| --- | --- | --- | --- | --- | --- | --- | --- | --- | --- |
| 1. | I've Dreamed of You  | 4:44 |  |  |  |  |  |  |  |
| 2. | Isn't It A Pity?  | 5:20 |  |  |  |  |  |  |  |
| 3. | The Island  | 4:34 |  |  |  |  |  |  |  |
| 4. | Love Like Ours  | 3:56 |  |  |  |  |  |  |  |
| 5. | If You Ever Leave Me (בהשתתפות וינס גיל)   | 4:35 |  |  |  |  |  |  |  |
| 6. | We Must Be Loving Right  | 3:36 |  |  |  |  |  |  |  |
| 7. | If I Never Met You  | 3:36 |  |  |  |  |  |  |  |
| 8. | It Must Be You  | 3:28 |  |  |  |  |  |  |  |
| 9. | Just One Lifetime  | 4:16 |  |  |  |  |  |  |  |
| 10. | If I Didn't Love You  | 4:16 |  |  |  |  |  |  |  |
| 11. | Wait  | 4:07 |  |  |  |  |  |  |  |
| 12. | The Music That Makes Me Dance (בהשתתפות קני ג'י)   | 4:30 |  |  |  |  |  |  |  |
| משך כולל: | משך כולל: | 50:58 |  |  |  |  |  |  |  |
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 45 |
|  אוסטרליה | מצעד האלבומים האוסטרלי | 12 |
|  ארצות הברית | בילבורד 200 | 6 |
|  הולנד | מצעד 100 האלבומים ההולנדיים | 36 |
|  הממלכה המאוחדת | מצעד האלבומים הבריטי | 12 |
|  ולוניה | אולטראטופ 40 | 44 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 38 |
|  ספרד | PROMUSICAE | 44 |
|  צרפת | SNEP | 36 |
|  קנדה | מצעד האלבומים הקנדי | 29 |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |
| --- | --- | --- |
|  ארצות הברית | בילבורד 200 | 198 |